  Майя Бывальцева 2021-тӥ арын укмыс толэзь ӵоже Удмуртиын 626,9 сюрс квадрат метр улон интыосты кутӥзы. Кылем арысь та вакытэн ӵошатыса, со 13,7 процентлы тросгес. Толшор – куарусён ӵоже 9 сюрс пала квартираос пуктӥзы, ивортӥз Удмуртстат. Ӝыныезлэсь тросэз улон интыос, 328,3 сюрс квадрат метр, нимаз адямиос пуктӥзы. Миым сярысь со 4 процентлы тросгес. Оглом туэ 2 сюрс 948 корка ӝутӥзы. Нимаз адямиосын тросгес коркаос пуктэмын Нижний Новгород но Ульяновск улосвылын - вань ӝутэм улон инты пӧлысь 75 процентэз Элькунысь гуртъёсын 229,3 сюрс квадрат метр улон инты пуктӥзы. Муниципал кылдытэтъёс пӧлын лэсьтӥськон тужгес шӧдскымон йылӥз Кияса (4,8 поллы), Глаз но Алнаш (1,8 поллы) ёросъёсын. 1 сюрс улӥсьлы быдэ кутэм улон интылэн мындалаезъя Удмуртия Приволжск феджерал округын 6-тӥ инты басьтэ (418,7 квадрат метр). Азьпалан Татарстан – 571,8 квадрат метр, бере кыле Саратов улосвыл – 236,5 квадрат метр. Тодэ вайытом, 2021-тӥ арын Удмуртиын трос квартираем 60 корка пуктыны чаклало.  Тегъёс: Ижкар Удмуртстат улонинты Удмуртия корка лэсьтськон  